《迷神引》
宋代·朱雍

白玉楼高云光绕。望极新蟾同照。前村暮雪，霁梅林道。涧风平，照声渺。喜登眺。疏影寒枝颤，太春早。临水凝清浅，靓妆巧。

瘦体伤离，向此萦怀抱。觉璧华轻，冰痕小。倦听塞管，转呜咽，令人老。素光回，长亭静，无尘到。烟锁横塘暖，香径悄。飞英难拘束，任春晓。

作者简介：约公元一一六二年前后在世字、里、生卒年均不详，约宋高宗绍兴末前后在世。绍兴中，尝上书乞召试贤良。著有梅词二卷，《花庵词选》行于世。